আজকাল তো সবকিছু বস্তুবাদী দৃষ্টিতে বিচার করা হয়, কিন্তু আমরা তা করি না, কারণ আল্লাহ আমাদের দৃষ্টিশক্তি দিয়েছেন। আমরা বিশ্বাস করি, হেযবুত তওহীদের পরিচালক ও রক্ষাকর্তা মহান আল্লাহ। তাই কারো দ্বারাই হেযবুত তওহীদের কোনো ক্ষতি হওয়া সম্ভব নয়। বিশ্বের মানুষের সুখ, দুঃখ নিয়ে ভাবার দায়িত্ব আমাদের আছে, কারণ একদিকে আমরা এই পৃথিবীর মানুষ। অপরদিকে আমরা আল্লাহর মনোনীত আন্দোলন হেযবুত তওহীদ। আমরা শুধু বিশ্বাস করি না, আমরা জানি যে, হেযবুত তওহীদ দিয়েই সমগ্র পৃথিবীতে এনশা’আল্লাহ শান্তি প্রতিষ্ঠিত হবে। কিন্তু সিনসিয়ারলি বলছি, সেটা কীভাবে হবে তা আমাদের জানা নেই। আল্লাহ কীভাবে সেটা করবেন আল্লাহই জানেন। হেযবুত তওহীদের ক্ষেত্রে আল্লাহই সবচেয়ে বড় ফ্যাক্টর। আমরা উপস্থিত সংকট নিয়ে কাজ করছি, কিন্তু চূড়ান্ত লক্ষ্য সারা দুনিয়ায় শান্তি প্রতিষ্ঠার মতো বড় কাজ কী প্রক্রিয়ায় সিদ্ধ হবে সেটা আমরা জানি না।